钦定古今图书集成/明伦汇编/闺媛典/第067卷 > 林舜道女
## 钦定古今图书集成/明伦汇编/闺媛典/第067卷 > 林舜道女

按《明外史列女传》：候官人，参政林舜道女，许长乐副
都御史陈省子长源。既纳币，长源卒。女蓬首削脂泽，
称疾卧床，哭无声而神伤。或谓：“未成妇，何自苦？答曰：
‘予名氏岁月，饰而椟之，以归陈，忍自昧哉’？固请于父，
欲赴陈丧。父为达其意，陈父答曰：‘以凶归，所不忍；以
好归，畴与主之？姑俟丧除’。女大悲咤曰：‘是欲缓之，觊
夺吾志也’。”遂不食，积七日，呕血死。